  Наталья Тетерина Удмурт кун университетысь Удмурт кылосбуръя, финно-угроведения но журналистикая институтэн радъям «Финно-угрие ветлон: удмурт калыклэн кылыз но кылэзь лулчеберетэз» калыккуспо гужем школае туэ нырысьсэ Египетысь дышетскись вуиз. 9-тӥ пӧсьтолэзьысен 1-тӥ гудырикошконозь кыстӥськись дышетсконэ ваньмыз 6 адями пыриське. Со сярысь ивортодэтъя «Удмуртия» агентстволы школаез радъясь, институтысь журналистикая кафедралэн кивалтӥсез Дмитрий Ефремов вераз. Соос таяз арын куать кузя. Одӥгез Египетысь, озьыен таяз арын выль кун милям – Египет. Со ачиз 2 но ӝыны ар Финляндиын улэ ни, но со ачиз египтянин. Собере одӥг нылаш Эстониысь, ньыль кузя Венгриысь, но одӥгез соос пӧлысь США-ысь Дмитрий Ефремов, удмурт кылъя калыккуспо гужем школаез радъясьСолэн кылъёсызъя, дышетскисьёс пӧлысь тросэз студентъёс, одӥгез гинэ — египтянин — ужась мурт. Удмурт кылэз дышетыны солы Ашальчи Окилэн кылбуръёсыз мылкыд сётӥллям.  «Солы просто удмурт кыл тунсыко. Со азьло ик мыным гожтӥз вал ни, мылкыдзэ веракуз лыктэмез потэ шуыса, Ашальчи Окилэсь кылбуръёссэ адӟыса, со солы кельшем, синмаськем но удмурт кылэз дышетыны мылкыдыз кылдэм», — шуэ школаез радъясь. Дмитрий Ефремов верамъя, школае пыриськисьёслы лулчеберетъя но узыр программа дасямын. Та дыре ик Удмурт кун университетын финн но ӟуч кылэз дышетонъя курсъёс ортчо. Отчы пыриськисьёс удмурт кылэз дышетӥсьёсын ӵош Удмуртилэн пӧртэм интыосаз вуылозы. Соос котьку сямен мыно Воткинске Чайковскийлэн музеяз, собере ветло Сарапулэ, отын Башенинлэн дачаез но эшшо карен быдэсак тодматско. Туннэ, кылсярысь, мынӥськом Дэрие, отын милям мастер-класс, кубызэн шудыны дышетскон. Ӵуказе соос мыно «Лудорвае». Нош татын, Ижкарын, соос ветло, валамон, Кузебай Герд нимо йӧскалык музее, эшшо мукет музейёсы. Дмитрий Ефремов, удмурт кылъя калыккуспо гужем школаез радъясьОзьы ик сьӧрлось куноос понна пӧртэм мастер-классъёс луозы, кылсярысь, удмурт кырӟанъёсты но эктонъёсты дышетонъя мастер-класс. Тодэ вайытом, кылем арын но удмурт кылъя гужем школаын дышетскисьёс удмурт эктонъёсты дышетӥзы.  Кунгож сьӧрысь дышетскисьёс удмурт эктонъя мастер-классын Тегъёс: Мерлык Дышетон УдГУ Ижкар Удмуртия удмурткыл  